Kamu bisa jelasin ke aku soal Raymond Firth dalam bahasa jawa?

Raymond Firth iku antropolog utawa étnolog saka Niu Sélan. Sanadyan iku, Firth kalebu kelompok antropolog kang nganut madahab antropologi sosial saka Inggris. Amarga iku ana sebutan British Social Anthropologists, aran iki gambaran aliran ing antropologi, dudu sawiji nagara asal. Kabéh ahli antropologi ing aliran iku ngutamaké banget tradisi kerja lapangan (field work) kanggo neliti kaya déné Malinowski lan Radcliffe-Brown. Conto sing Firth ya iku dhèwéké ngasilaké karya étnografi kang apik, We, The Tikopea (1935) lan Malay Fishermen (1946). Firth nganggep ing masarakat lan kabudayan kang dadi obyek panalitèn kuwi minangka dadi siji kang dumadi saka unsur-unsur kang siji lan liyané ana sambung raketé. Firth lan aliran antropologi sosial Inggris nganggo konsép social structure minangka dhasar panalitèn. Uga neliti ing wewengkon jajahan Inggris kaya déné Afrika, Melanesia, Polinésia lan Afrika Kidul. Panemuné Firth, kayadèné antropologi sosial iku micro-sociology. Tegesé ngèlmu antropologi iku tujuané mangerteni dhasar masarakat manungsa kang bisa diéntukaké saka nganalisa masarakat kang kurang kompléks, antara liyané kanggo nganalisa masarakat kang kompléks kaya ing kutha-kutha gedhé.